ПРОЕКТ

ТАРИФА ЗА ТАКСИТЕ, КОИТО СЕ СЪБИРАТ В СИСТЕМАТА НА МИНИСТЕРСТВОТО НА ОКОЛНАТА СРЕДА И ВОДИТЕ

Чл. 1. (1) За издаване на разрешение се събира такса, както следва:
1. за ползване на:
а) воден обект по приложение № 1 към чл. 13, т. 1 от Закона за водите, на вътрешните морски води, териториалното море и река Дунав - 500 лв.;
б) във всички останали случаи - 250 лв.;
2. за водовземане от:
а) воден обект по приложение № 1 към чл. 13, т. 1 от Закона за водите, от вътрешните морски води, териториалното море и река Дунав - 500 лв.;
б) във всички останали случаи - 250 лв.;
3. за образец CITES за внос, износ или реекспорт на екземпляри от застрашени видове от дивата фауна и флора съгласно чл. 4, ал. 1 и 2 и чл. 5, ал. 1 и 4 от Регламент № 338/97 на Съвета от 9 декември 1996 г. (ОВ, L 61 от 1.03.1997 г.) (Регламент № 338/97) относно защитата на видовете от дивата флора и фауна чрез регулиране на търговията с тях и Регламент (ЕО) № 865/2006 на Европейската комисия от 4 май 2006 г. за установяване на подробни правила за прилагане на Регламент № 338/97 (ОВ, L 166 от 19.06.2006 г.) (Регламент № 865/2006) и за сертификати за лична собственост съгласно чл. 37, ал. 1 от Регламент № 865/2006:
а) за всеки вид от българската фауна или флора с изключение на видовете по буква "в" - 30 лв.;
б) за всеки вид от чуждата фауна или флора с изключение на видовете по буква "в" - 45 лв.;
в) за видове, които са част от зоологическа или ботаническа градина, цирк, делфинариум, спасителен център, програма за повторно въвеждане в природата или са предназначени за музей и/или за научна институция - общо за цялото разрешително - 25 лв.;
4. за извършване на дейности по:
а) оползотворяване и/или обезвреждане на отпадъци, както и предварително третиране преди оползотворяване и/или обезвреждане по смисъла на §1, т. 8 и 17 от  допълнителните разпоредби на Закона за управление на отпадъците – 200  лв. за всяка площадка поотделно; 
б) транспортиране на отпадъци, в случаите по чл. 12, ал. 6 на Закона за управление на отпадъците - 150 лв.;
5. за внос, трансграничен превоз до Република България и транзит на отпадъци на територията на Република България - 350 лв.;
6. за износ, превоз от Република България към други страни от Общността - 350 лв.;
7. на организации по оползотворяване - 600 лв.;
8. за въвеждане в природата на неместни и повторно въвеждане на местни диви животински и растителни видове по чл. 67 и 68 от Закона за биологичното разнообразие: 
а) за неместни видове - 500 лв.;
б) за местни видове - 50 лв.;
9. за изключение от забраните по чл. 49, ал. 1, т. 1 и 3 от Закона за биологичното разнообразие:
а) за научни цели и за попълване на колекции на музеи, ботанически и зоологически градини, както и за дейности, които директно подпомагат опазването на видовете растения и животни - 40 лв.;
б) във всички останали случаи, с изключение на разрешителните за разрушаване или преместване на гнезда от физически лица - 100 лв.
10. за работа с генетично модифицирани организми (ГМО) в контролирани условия и внос на ГМО с цел работа в контролирани условия:
а) за научни организации и звена, които са бюджетни учреждения и държавни висши училища: 
аа) за първо разрешение за клас 2 ГММ - 600 лв.;
бб) за следващо разрешение за клас 2 ГММ - 400 лв.;
вв) за първо разрешение за клас 3 ГММ - 1000 лв.;
гг) за следващо разрешение за клас 3 ГММ - 500 лв.;
дд) за първо разрешение за клас 4 ГММ и клас Б генетично модифицирани растения и животни – 1600 лв.;
ее) за следващо разрешение за клас 4 ГММ и клас Б генетично модифицирани растения и животни -800 лв.;
б) за физическите и юридическите лица извън посочените в буква "а":
аа) за първо разрешение за клас 2 ГММ - 2000 лв.;
бб) за следващо разрешение за клас 2 ГММ - 1000 лв.;
вв) за първо разрешение за клас 3 ГММ - 10000 лв.;
гг) за следващо разрешение за клас 3 ГММ - 5000 лв.;
дд) за първо разрешение за клас 4 ГММ и клас Б генетично модифицирани растения и животни - 20 000 лв.;
ее) за следващо разрешение за клас 4 ГММ и клас Б генетично модифицирани растения и животни - 15000 лв.;
11. за събиране на генетичен материал от естествени находища на лечебни растения под специален режим с цел култивиране по чл. 11 от Закона за лечебните растения:
а) за научни цели - 60 лв.;
б) за физически и юридически лица - 100 лв.;
12. за използване на бои, лакове и авторепаратурни продукти по чл. 11а, ал. 3, т. 2 от Закона за чистотата на атмосферния въздух:
а) в количество до 1 т - 50 лв.;
б) в количество до 20 т - 150 лв.;
в) в количество над 20 т - 200 лв.;
13. за употребата на летливи органични съединения по чл. 9а, ал. 2, т. 2 от Закона за чистотата на атмосферния въздух - 300 лв.
(2) За продължаване срока на разрешението по ал. 1 се събира такса, както следва:
1. по т. 1 и 2 - 100 лв.; 
2. по т. 4 - 80 лв.
(3) За изменение и/или допълнение на разрешението за извършване на дейности по ал. 1 се събира такса, както следва:
1. по т. 1: 
а) по буква "а" - 250 лв.;
б) по буква "б" - 130 лв.;
2. по т. 2:
а) по буква "а" - 250 лв.;
б) по буква "б" - 130 лв.;
3. по т. 4 - 50 лв.
(4) В случаите, когато изменението и/или допълнението на разрешението за извършване на дейностите по ал. 1, т. 4 включва: 
1. нова площадка, се събира такса в размер - 200 лв. за всяка нова площадка поотделно;
2. дейност по буква "б", се събира такса в размер  150 лв.
(5) За продължаване срока на действие на разрешението по ал. 1, т. 7 се събира такса в размер 300 лв.
(6) За изменение и/или допълнение на разрешението за извършване на дейностите по ал. 1, т. 7 се събира такса в размер 300 лв. 

Чл. 2. (1) За издаване на регистрационен документ по чл. 12, ал. 4 от Закона за управление на отпадъците се събира такса в размер 180 лв.
 (2) За уведомление при износ на забранено или строго ограничено химично вещество се събира такса в размер 50 лв.
(3) За регистрация на книгата по чл. 31, ал. 2, т. 2 от Закона за лечебните растения се събира такса в размер 10 лв.
(4) За регистрация в Секретариата на Конвенцията по международна търговия със застрашени видове от дивата фауна и флора (CITES) на дейности за размножаване и отглеждане на видове, включени в приложение I на конвенцията, или третирани като такива съгласно чл. 97 от Закона за биологичното разнообразие (ЗБР), се събира такса в размер 300 лв.
(5) За лицензиране на зоологическа градина по чл. 62, ал. 2 ЗБР се събира такса в размер 1000 лв.
(6) За регистриране на помещение за работа с ГМО в контролирани условия по чл. 28 от Закона за генетично модифицирани организми (ЗГМО) се събира такса, както следва:
1. за научни организации и звена, които са бюджетни учреждения и държавни висши училища - 3000 лв.;
2. за физическите и юридическите лица извън посочените в т. 1 - 5000 лв.

Чл. 3. (1) За съгласуване на проекти, обекти и дейности се събира такса, както следва:
1. на цялостен и на годишен работен проект за търсене, проучване, добив и първична преработка на подземни богатства - 125 лв.;
2. на проект за рекултивация на нарушени терени - 95 лв.
(2) За издаване на удостоверение по чл. 54, ал. 4, т. 3 от Закона за управление на отпадъците се събира такса в размер 250 лв.

Чл. 4. За съгласуване или утвърждаване на програма за управление на дейностите по отпадъците се събира такса, както следва:
1. на лицата по чл. 29, ал. 1, т. 2 и 3 от Закона за управление на отпадъците (ЗУО) - 80 лв.;
2. на лицата по чл. 11, ал. 4, т. 1 ЗУО, изпълняващи задълженията си индивидуално - 200 лв.

Чл. 5. (1) За издаване на решение относно необходимостта от извършване на оценка на въздействието върху околната среда (ОВОС) се събира такса в размер 290 лв.
(2) За издаване на решение по ОВОС се събира такса, както следва:
1. по ОВОС на ново инвестиционно предложение или на инвестиционно предложение за разширение и/или промяна на производствената дейност, включено в приложение № 1 към Закона за опазване на околната среда или в приложение № 1 към Конвенцията за оценка на въздействието върху околната среда в трансграничен контекст - 1500 лв.;
2. по ОВОС на ново инвестиционно предложение или на инвестиционно предложение за разширение и/или промяна на производствената дейност, включено в приложение № 2 към Закона за опазване на околната среда - 700 лв.
(3) За изготвяне на становище по екологична оценка на план или програма се събира такса в размер 500 лв.
(4) За издаване на решение за преценяване на необходимостта от екологична оценка на план или програма се събира такса в размер 200 лв.

Чл. 6. (1) За извършване на процедура по оценка за съвместимостта на планове, програми, проекти и инвестиционни предложения с предмета и целите на опазване на защитените зони се събира такса както следва:
1. за издаване на решение по преценка за вероятната степен на отрицателно въздействие върху защитените зони се събира такса в размер 280 лв.;
2. за издаване на решение по оценка за съвместимост се събира такса в размер 720 лв.
(2) При извършване на процедура по оценка за съвместимостта по ал. 1 в рамките на процедури по ОВОС и по екологична оценка таксата е сбор от таксата по ал. 1 и съответната такса по чл. 5, ал. 1, 2, 3 или 4.

Чл. 7. (1) За издаване на комплексно разрешително по глава седма, раздел II от Закона за опазване на околната среда се събира такса, както следва:
1. за комплексно разрешително, издавано от министъра на околната среда и водите, за изграждане и експлоатация на нови инсталации и съоръжения или за съществена промяна на действащи инсталации и съоръжения - 0,05 на сто от стойността (по проект) на инсталацията/съоръжението, но не по-малко от 1000 и не повече от 10 000 лв.;
2. за комплексно разрешително, издавано от министъра на околната среда и водите, за експлоатация на действащи инсталации и съоръжения или за изменението на издадено комплексно разрешително - 0,05 на сто от стойността на дълготрайните материални активи на всички разположени на площадката инсталации, но не по-малко от 2000 и не повече от 20 000 лв.;
3. за комплексно разрешително, издавано от директора на съответната регионална инспекция по околната среда и водите (РИОСВ), за изграждане и експлоатация на нови инсталации и съоръжения и/или за съществена промяна на действащите инсталации и съоръжения - 0,05 на сто от стойността (по проект) на инсталацията/съоръжението, но не по-малко от 500 и не повече от 5000 лв.;
4. за комплексно разрешително, издавано от директора на съответната РИОСВ, за експлоатация на действащи инсталации и съоръжения или за изменението на това комплексно разрешително - 0,05 на сто от стойността на дълготрайните материални активи, но не по-малко от 1000 и не повече от 10 000 лв.;
5. за комплексно разрешително, издавано от министъра на околната среда и водите, за експлоатация на действащи и изграждане и експлоатация на нови инсталации и съоръжения - 0,05 на сто от сумата на стойностите на дълготрайните материални активи на действащите и новите инсталации и съоръжения.
(2) За преразглеждане на комплексно разрешително в случаите по чл. 124, ал. 2 и ал. 3, т. 1 и 2 от Закона за опазване на околната среда се събира такса, както следва:
1. от министъра на околната среда и водите - 2000 лв.;
2. от директора на съответната РИОСВ - 1000 лв.
(3) За актуализиране на комплексно разрешително в случаите по чл. 124, ал. 2 и ал. 3, т. 2 от Закона за опазване на околната среда се събира такса, както следва:
1. от министъра на околната среда и водите - 2000 лв.;
2. от директора на съответната РИОСВ - 1000 лв.

Чл. 8. За издаване, преразглеждане и/или промяна на разрешително по чл. 104 ЗООС се събира такса в размер 500 лв.

Чл. 9. (1) За издаване на разрешително по чл. 131в ЗООС се събира такса в зависимост от количеството на емисиите въглероден диоксид, както следва:
1. за инсталации с емисии до 100 килотона годишно - 500 лв.;
2. за инсталации с емисии от 100 до 500 килотона годишно - 1000 лв.;
3. за инсталации с емисии над 500 килотона годишно - 3000 лв.
(2) За преразглеждане на издадено разрешително при промяна в инсталацията в резултат от което се издава Решение за изменение се събира такса в размер 500 лв.
(3) За преразглеждане на издадено разрешително при промяна в инсталацията в резултат от което се издава Решение за потвърждение се събира такса в размер 200 лв.
(4) За одобряване на плана за мониторинг на емисиите и данните за тонкилометрите се събират такси в зависимост от количеството на емисиите на въглероден диоксид както следва:
1. за оператори на въздухоплавателни средства със средно годишно количество емисии равно или по-малко от 50 килотона – 500 лв.;
2. за оператори на въздухоплавателни средства със средно годишно количество емисии, надвишаващи 50 килотона – 1 000 лв. 
(5) За одобряване на актуализиран план за мониторинг на въздухоплавателни средства се събира такса в размер на 100 лв.

Чл. 10. За вписване в Националния регистър за отчитане на издаването, притежаването, предаването, прехвърлянето и отмяната на квоти за емисии на парникови газове се събират следните такси:
1. за оператори на инсталации по чл. 131в, ал. 1 и ал. 2 на Закона за опазване на околната среда и за операторите на въздухоплавателни средства по чл.131в, ал. 4 на Закона за опазване на околната среда – 200 лв. на година;
2. за юридически и физически лица, представляващи верификационни органи по смисъла на чл. 31 на Наредбата за условията, реда и начина за изготвяне на докладите и за верификация на докладите на операторите на инсталации, участващи в схемата за търговия с квоти за емисии на парникови газове - 100 лв. на година;
3. за юридически и физически лица,  които не отговарят на условията по т. 1 и т. 2 - 350 лв. на година. 

Чл. 11. (1) За първоначална регистрация съгласно Регламент (ЕО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и за отмяна на Регламент (ЕО) № 761/2001 и решения 2001/681/ЕО и 2006/193/ЕО на Комисията (ОВ L 342, 22/12/2009) по реда на чл. 133 от Закона за опазване на околната среда се събира такса, както следва:
1. на малки организации по смисъла на Регламент (ЕО) № 1221/2009 – 150 лв.
2. на други организации – 250 лв.
(2) За подновяване на регистрацията по ал. 1 ежегодно се събира такса, както следва:
1. на малки организации по смисъла на Регламент (ЕО) № 1221/2009 – 75 лв.
2. на други организации – 150 лв.

Чл. 12. (1) За откриване на процедура за присъждане на екомаркировката на ЕС съгласно Регламент (ЕО) № 66/2010 на Европейския парламент и на Съвета от 25 ноември 2009 година относно екомаркировката на ЕС (ОВ L 27/1, 30/01/2010), по реда на чл. 139 от Закона за опазване на околната среда се събира такса 600 лв. за всеки заявен продукт.
(2) Таксата по ал. 1 се намалява, както следва:
1. с 20 на сто за малки и средни предприятия;
2. с 20 на сто за организации, които имат система за управление по околна среда, сертифицирана по ISO 14001 или регистрирани по EMAS;
(3) Намаленията по ал. 2 са кумулативни.
(4) Заявител, получил правото да постави екомаркировката на ЕС върху свой продукт, заплаща годишна такса за използването й в размер на 500 лв.
(5) Годишната такса по ал. 4 се намалява, както следва:
1. с 25 на сто за малки и средни предприятия;
2. с 40 на сто за микропредприятия;
3. с 15 на сто за организации, които имат система за управление по околна среда, сертифицирана по ISO 14001 или регистрирани по EMAS;
4. с 25 на сто за първите 3 организации при регистрацията на определен продукт по схемата за екомаркировка на ЕС;
5. с 30 на сто за организациите, на чийто продукт(и) вече е присъдена друга екологична маркировка тип І съгласно EN ISO 14024
 (6) Намаленията по ал. 5 са кумулативни, но не могат да бъдат повече от 50 на сто от годишната такса по ал. 4.

Чл. 13. За издаване на сертификат се събира такса, както следва:
1. за пътуваща изложба, в т.ч. циркове и изложби на растения или животни, съгласно чл. 30, ал. 1 от Регламент № 865/2006 - 50 лв.;
2. за изключенията по чл. 8, ал. 3 и за движение на живи екземпляри в Общността по чл. 9, ал. 1 от Регламент № 338/97 за видовете по Приложение А на регламента:
а) за всеки вид от българската фауна или флора с изключение на видовете по буква "в" - 10 лв.;
б) за всеки вид от чуждата фауна или флора с изключение на видовете по буква "в" - 20 лв.;
в) за видове, които са част от зоологическа или ботаническа градина, цирк, делфинариум, спасителен център, програма за повторно въвеждане в природата или са предназначени за музей и/или за научна институция - общо за цялото разрешително - 10 лв.
 
Чл. 14. За ползване на данни от водностопанския кадастър съгласно чл. 180, ал. 2 от Закона за водите се събира такса, както следва:
1. за издаване на скица на воден обект или санитарно-охранителна зона - 10 лв., а когато скицата съдържа и допълнителни кадастрални данни - 15 лв.;
2. за предоставяне на списък с координати на подробни точки - по 0,70 лв. за една точка;
3. за предоставяне на копие от специализирана карта или част от нея:
а) в графичен вид - по 12 лв. на квадратен дециметър;
б) в цифров вид - таксата по буква "а", увеличена с 50 на сто;
4. за предоставяне на справки от специализираните карти и регистър, които са в цифров вид - таксата за съответната услуга, увеличена с 20 на сто.

Чл. 15. За предоставяне на информация от регистъра на разрешителните и от регистъра на предоставените концесии за водите се събира такса в размер 1,17 лв. на страница.

Чл. 16. При подаване на заявление по чл.102а, ал.1 от Закона за водите  за предоставяне по право на концесия за добив на минерална вода се заплаща такса в размер на 500 лв.

Чл. 17. За вписване в регистъра по чл. 26, ал. 1, т. 4 от Закона за управление на отпадъците на лицата, извършващи дейности като търговци по чл. 2, т. 12 или като брокери по чл. 2, т. 13 от Регламент (EО) № 1013/2006 на Европейския парламент и на Съвета от 14 юни 2006 г. относно превози на отпадъци, се събира такса в размер на 150 лв.

Чл. 18. За издаване на заверено копие на документ се събира такса в размер 7 лв.

Чл. 19. (1) Таксите по тарифата се събират при предявяване на искането за предоставяне на услугата.
(2) При прекратяване на започнала процедура внесената такса не се възстановява.

Чл. 20. Таксите постъпват в бюджета на Министерството на околната среда и водите и се отчитат по Единната бюджетна класификация, с изключение на случаите по чл. 195а, ал. 4, т. 3 и т. 4 от Закона за водите.

Допълнителна разпоредба

§ 1. По смисъла на тарифата "следващо разрешение" е всяко разрешение за дейност по ЗГМО, издадено въз основа на ново заявление на същия заявител за същата дейност, подадено след прекратяване действието на издадено предишно разрешение. Разрешението е следващо, когато новото заявление е идентично с първото или различията с него са незначителни и не се отразяват на оценката на риска.

Заключителна разпоредба

§ 2. Тарифата се одобрява на основание чл. 72 и чл. 141 от Закона за опазване на околната среда, чл. 31, ал. 19 от Закона за биологичното разнообразие, чл. 16, ал. 1, чл. 19, ал. 3 и чл. 82, ал. 2 от Закона за подземните богатства, чл.23, ал.2 от Закона за почвите, чл. 50, ал. 2, чл. 102г, чл. 180, ал. 3, чл. 194, ал. 6 и чл. 195а, ал. 4 от Закона за водите, чл. 90 от Закона за управление на отпадъците, чл. 57, ал. 6 от Закона за лечебните растения, чл. 41 и 58 от Закона за генетично модифицирани организми", чл. 9а, ал.5, т. 5 и чл. 11а, ал. 8 от Закона за чистотата на атмосферния въздух.